CELEX: C2007/117/20
Language: mt
Date: 2007-05-26 00:00:00
Title: Kawża C-136/07: Rikors imressaq fis- 7 ta' Marzu 2007 — Il-Kummissjoni tal-Komunitajiet Ewropej vs Ir-Renju ta' Spanja

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/12
            
         Rikors imressaq fis-7 ta' Marzu 2007 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-136/07)
   (2007/C 117/19)
   Lingwa tal-kawża: L-Ispanjol
   Partijiet
   
      Rikorrent: Il-Kummissjoni tal-Komunitajiet Ewropej (rappreżentanti: H. Støvlbæk u R. Vidal Puig, aġenti)
   
      Konvenut: Ir-Renju ta' Spanja
   Talbiet tar-rikorrenti
   
               —
            
            
               tiddikjara li r-Renju ta' Spanja naqas mill-obbligi tiegħu fis-sens tad-Direttiva tal-Kunsill tal-21 ta' Diċembru 1988, 89/48/KEE (1), dwar sistema ġenerali għar-rikonoxximent ta' diplomi ta' edukazzjoni ogħla mogħtija wara edukazzjoni u taħriġ professjonali ta' mill-inqas tliet snin, u tad-Direttiva tal-Kunsill tat-18 ta' Ġunju 1992, 92/51/KEE (2), dwar it-tieni sistema ġenerali għar-rikonoxximent ta' l-edukazzjoni u t-taħriġ professjonali sabiex tiġi ssupplementata d-Direttiva 89/48/KEE, fir-rigward ta' l-aċċess għall-professjoni ta' kontrollur tat-traffiku ta' l-ajru;
            
         
               —
            
            
               tikkundanna lir-Renju ta' Spanja jbati l-ispejjeż.
            
         Motivi u argumenti prinċipali
   
               1)
            
            
               Id-Direttiva 89/48/KEE hija applikabbli għall-aċċess u għall-eżerċizzju tal-professjoni tal-kontroll tat-traffiku ta' l-ajru fi Spanja bil-kundizzjoni li:
               
                           —
                        
                        
                           il-varji kwalifiki titoli, liċenzji u awtorizzazzjonijiet mitluba għall-eżerċizzju tal-professjoni ta' “kontrollur tat-traffiku ta' l-ajru ”fi Spanja jikkostitwixxi “kwalifika ”fis-sens tad-Direttiva 89/48/KEE;
                        
                     
                           —
                        
                        
                           fi Spanja, il-professjoni ta' kontrollur tat-traffiku ta' l-ajru hija “professjoni rregolata ”fis-sens tad-Direttiva 89/48/KEE.
                        
                     
         
               2)
            
            
               Minkejja dan, ir-Renju ta' Spanja ma adottax il-miżuri meħtieġa biex jimplementa d-Direttiva 89/48/KEE fir-rigward tal-professjoni ta' kontrollur tat-traffiku ta' l-ajru.
            
         
               3)
            
            
               Il-Kummissjoni tikkunsidra li r-Renju ta' Spanja naqas ukoll mill-obbligi tiegħu fis-sens tad-Direttiva 92/51/KEE peress illi:
               
                           —
                        
                        
                           id-Direttiva 92/51/KEE hija applikabbli għall-professjoni ta' kontrollur tat-traffiku ta' l-ajru;
                        
                     
                           —
                        
                        
                           ir-Renju ta' Spanja ma adottax il-miżuri meħtieġa biex jimplementa d-Direttiva 92/51/KEE fir-rigward tal-professjoni ta' kontrollur tat-traffiku ta' l-ajru.
                        
                     
         
               4)
            
            
               Id-Direttiva tal-Parlament Ewropew u tal-Kunsill 2006/23/KE (3), tal-5 ta' April 2006, dwar Liċenzja Komunitarja għall-Kontrolluri tat-Traffiku ta' l-Ajru, toħloq sistema ta' rikonoxximent reċiproku tal-liċenzji ta' kontrolluri tat-traffiku ta' l-ajru maħruġa b'applikazzjoni ta' din id-Direttiva. Madankollu, it-terminu mogħti lill-Istati Membri għall-implementazzjoni ta' din id-Direttiva ma jiskadix sas-17 ta' Mejju 2008. Konsegwentement, qabel din id-data, id-Direttivi 89/48/KEE u 92/51/KEE jibqgħu applikabbli għall-aċċess u għall-eżerċizzju tal-professjoni ta' kontrollur tat-traffiku ta' l-ajru fi Spanja.
            
         
      (1)  ĠU L 19, paġ. 16.
   
      (2)  ĠU L 209, paġ. 25.
   
      (3)  ĠU L 114, paġ. 22.